
 DR 30.11.2011 

 
4 

2.  Tuan Manogaran a/l Marimuthu [Telok Intan] minta Menteri Kewangan 
menyatakan: 

(a) apakah status cadangan skim asas perlindungan 
kecederaan dan kematian bagi pihak ketiga oleh Bank 
Negara Malaysia dan Majlis Peguam Malaysia; dan 

(b) adakah Kerajaan setuju untuk meminda Akta Undang-
undang Sivil 1956 [Akta 67] untuk mengambil kira dan 
meningkatkan 'award' untuk kecederaan dan kematian.   

 

 Timbalan Menteri Kewangan II [Dato’ Donald Lim Siang Chai]: Tuan Yang 
di-Pertua, jawapan untuk soalan,  

(a) Untuk makluman Yang Berhormat skim perlindungan mutu 
baru yang telah diluluskan oleh kerajaan pada awal tahun 
2011 merangkumi dua perkara: 

(i) pelaksanaan penambahbaikan bagi 
meningkatkan kecekapan penyelesaian 
tuntutan motor khususnya yang melibatkan 
kecederaan dan kematian pihak ketiga; dan 

(ii) penyelesaian secara berperingkat dalam 
tempoh empat tahun bermula dari 2012 
sehingga 2015.  

Tuan Yang di-Pertua, setakat ini penambahbaikan yang 
telah dilaksanakan adalah seperti berikut:  

(i) ketelusan tempoh masa bagi menyediakan 
laporan polis dan laporan perubatan; 

(ii) penanggung insurans boleh mendapat 
laporan kemalangan awal daripada pihak 
polis bagi membolehkan pemprosesan 
tuntutan permulaan lebih awal; dan 

(iii) pihak kehakiman Majlis Peguam Negara 
telah meningkatkan tahap kepekaan umum 
terhadap kewujudan pengantaraan sebagai 
platform alternatif selain mahkamah bagi 
menyelesaikan kes tuntutan dalam empat 
kadar, faedah yang dinaikkan oleh pihak 
mahkamah sebagai sebahagian daripada 
kos pampasan telah dikurangkan daripada 8 
peratus kepada 4 peratus bagi 
mencerminkan kadar faedah semasa. 

Tuan Yang di-Pertua antara penambahbaikan yang sedang 
dalam perbincangan termasuklah: 

(i) menubuhkan satu pusat panggilan 
Nationwide Call Centre (NWCC) bagi 
memberikan khidmat nasihat percuma 
mengenai tuntutan insurans motor kepada 
orang awam yang terlibat dalam kemalangan 
jalan raya; 

(ii) Mengenakan peraturan yang lebih ketat 
mengenai fee peguam bagi memastikan 
sebahagian besar pampasan dapat 
dimanfaatkan oleh mangsa kemalangan 
sendiri dan bukan peguam yang dilantik; dan 

(iii) mengadakan kaunter khas di hospital bagi 
membantu mangsa kemalangan yang 
tercedera atau keluarga mereka untuk 
membuat tuntutan insurans motosikal. 



4 2. Tuan Manogaran a/l Marimuthu [Telok Intan] minta Menteri Kewangan menyatakan: (a) apakah status cadangan skim asas perlindungan kecederaan dan kematian bagi pihak ketiga oleh Bank Negara Malaysia dan Majlis Peguam Malaysia; dan (b) adakah Kerajaan setuju untuk meminda Akta Undang- undang Sivil 1956 [Akta 67] untuk mengambil kira dan meningkatkan 'award' untuk kecederaan dan kematian. Timbalan Menteri Kewangan II [Dato' Donald Lim Siang Chai]: Tuan Yang di-Pertua, jawapan untuk soalan, (a) Untuk makluman Yang Berhormat skim perlindungan mutu baru yang telah diluluskan oleh kerajaan pada awal tahun 2011 merangkumi dua perkara: (i) pelaksanaan penambahbaikan bagi meningkatkan kecekapan penyelesaian tuntutan motor khususnya yang melibatkan kecederaan dan kematian pihak ketiga; dan (ii) penyelesaian secara berperingkat dalam tempoh empat tahun bermula dari 2012 sehingga 2015. Tuan Yang di-Pertua, setakat ini penambahbaikan yang telah dilaksanakan adalah seperti berikut: (i) ketelusan tempoh masa bagi menyediakan laporan polis dan laporan perubatan; (ii) penanggung insurans boleh mendapat laporan kemalangan awal daripada pihak polis bagi membolehkan pemprosesan tuntutan permulaan lebih awal; dan (iii) pihak kehakiman Majlis Peguam Negara telah meningkatkan tahap kepekaan umum terhadap kewujudan pengantaraan sebagai platform alternatif selain mahkamah bagi menyelesaikan kes tuntutan dalam empat kadar, faedah yang dinaikkan oleh pihak mahkamah sebagai sebahagian daripada kos pampasan telah dikurangkan daripada 8 peratus kepada 4 peratus bagi mencerminkan kadar faedah semasa. Tuan Yang di-Pertua antara penambahbaikan yang sedang dalam perbincangan termasuklah: (i) menubuhkan satu pusat panggilan Nationwide Call Centre (NWCC) bagi memberikan khidmat nasihat percuma mengenai tuntutan insurans motor kepada orang awam yang terlibat dalam kemalangan jalan raya; (ii) Mengenakan peraturan yang lebih ketat mengenai fee peguam bagi memastikan sebahagian besar pampasan dapat dimanfaatkan oleh mangsa kemalangan sendiri dan bukan peguam yang dilantik; dan (iii) mengadakan kaunter khas di hospital bagi membantu mangsa kemalangan yang tercedera atau keluarga mereka untuk membuat tuntutan insurans motosikal.